कार्ल मार्क्सचा वर्ग संघर्षाचा सिद्धांत

मार्क्स ने आपल्या कमुनिस्ट मेनीफेस्टो या ग्रंथात वर्ग संघर्षाचा सिद्धांत वर्णन केलेला आहे . हा सिद्धांत मार्क्स च्या एतिहासिक भौतिकवादाचा एक भाग आहे.वर्ग संघर्षाच्या सिद्धांतामुळे मार्क्स ‘वर्ग संघर्षाचा समाजशास्त्रञ ‘म्हणून ओळखला जातो.

मार्क्सच्या मते या सिद्धांतांनुसार समाजात नेहमी दोन वर्ग असतात .यापैकी एका वर्गाजवळ उत्पादनाची साधने केन्द्रित झालेली असतात.भांडवलाच्या अभावी एक वर्ग केवळ श्रम जीवी असतो.आर्थिक शक्तीच्या बळावर संख्येने मूठभर असलेल्या धनवानांच्या हाती उत्पादनाची सर्व साधने केन्द्रित झालेली असतात.या साधंनाच्या बळावर हा उत्पादक वर्ग श्रमजीवी वर्गाला अल्प मजुरी देऊन या वर्गाचे प्रचंड शोषण करतो व विकण्यासाठी शारीरिक श्रमाव्यतिरिक्त दुसरे काहीही नसल्यामुळे हा वर्ग हे शोषण सहन करतो. पारिणामी श्रम करून उत्पादन काढणारा हा वर्ग निर्धन राहतो व उत्पादनाच्या साधनांवर मालकी असलेला उत्पादक वर्ग धनवान बनतो. त्यामुळे श्रमिक व उत्पादक यांच्यात अपरिहार्यपणे संघर्ष निर्माण होतो.

समाजातील परस्परविरोधी मालक मजूर वर्गातील हा संघर्ष प्राचीन काळापासून सुरू आहे असे मार्क्स प्रतिपादन करतो .यासाठी तो इतिहासकालातील वेगवेगळ्या कालखंडाचे दाखले देतो. प्रत्तेक कालखंडात या दोन वर्गांची नावे वेगवेगळी होती असे तो म्हणतो .परंतु संघर्षाचे कारण मात्र आर्थिक च होते असे तो सांगतो.म्हणून समाजाचा इतिहास हा वर्ग संघर्षाचा इतिहास आहे असे मार्क्स म्हणतो. इतिहासाच्या प्रत्तेक अवस्थेत शोषक आणि शोषित सातत्याने एकमेकांच्या विरूद्ध उभे ठाकलेले असतात.मार्क्सच्या द्वंद्वात्मक भौतिकवादाच्या सिद्धांतातून इतिहास काळात प्रत्तेक अवस्थेत दोन वर्गामधला वर्गसंघर्ष नवीन अवस्था निर्माण करण्यासाठी करणीभूत ठरला असे मार्क्स ने प्रतिपादन केले आहे. अर्थात प्रत्तेक अवस्थेत वर्गांची नवे वेगळी होती. जसे गुलामगिरीत गुलाम –मालक,सामंतशाहीत सामंत-मजूर,तर भांडवलशाहित भांडवलदार-कामगार असा हा संघर्ष होता. मात्र यातील सारखी बाब म्हणजे गुलाम,मजूर कामगार हे वर्ग कायम शोषित वर्ग होते तर मालक,सामंत,भांडवलदार हे वर्ग शोषक होते. व वर्गसंघर्षाचे कारण शोषित वर्गाला कामाचा मिळणारा अपर्याप्त मोबदला हेच होते.भांडवलशाहित हा संघर्ष अधिक स्पष्ट व तीव्र झाला असा मार्क्सचा निष्कर्ष असल्यामुळे या व्यवस्थेच्या अनुषंगाने भांडवलदार विरूद्ध कामगार असा वर्गसंघर्ष मार्क्सने प्रतिपादन केला आहे.भांडवलशाहित आर्थिक हितसंबंधाचे अभूतपूर्व ध्रुवीकरण घडून आल्याने समाजात भांडवलदार व कामगार हे दोन वर्ग ठळकपणे अस्तीत्वात आले असे मार्क्स म्हणतो.

भांडवलशाहित शोषणाने कळस गाठलेला असतो उत्पादनाची सर्व साधने भांडवलदाराजवळ केन्द्रित झालेली असतात. संपूर्ण अर्थव्यवस्था आणि राजकीय सत्तेवर भांडवलदाराचे नियंत्रण असते.कामगारांजवळ केवळ श्रमशक्ती असते अन्य कोणतेही भांडवल जवळ नसल्याने उदर्निर्वाहासाठीआपले श्रम विकण्यावाचून त्यांचेजवळ पर्याय नसतो.त्यामुळे मिळेल त्या पारिश्रमिकावर ते आपले श्रम विकण्यासाठी तयार असतात त्यांच्या या अगतिक परिस्थितीचा फायदा भांडवलदार घेऊन अतिशय कमी मोबदला देऊन त्यांचे प्रचंड शोषण करतात.श्रम नाशिवंत असून व भांडवलदाराशिवाय श्रम विकत घेणारे दुसरे कोणी नसल्यामुळे त्यांना श्रम विकण्याशिवाय कामगारांजवळ पर्याय नसतो.शिवाय नवीन यंत्र सामग्री व तंत्रज्ञानाच्या सहायाने मजुरांची संख्या कमी करून आपला नफा वाढवण्याचा भांडवलदार सतत प्रयत्न करतात.त्यामुळे बेकारी व उपासमारीला बळी पडू नये म्हणून कामगार मिळेल त्या मजुरीवर काम करण्यास तयार होतात.परिणामी कामगारांच्या श्रमावर भांडवलदार दिवसेंदिवस श्रीमंत होतात तर मजूर दिवसेंदिवस दारिद्राच्या गर्तेत ढकलले जातात.औद्योगिक क्षेत्रातील प्रगतीमुळे समाजातील छोटा उद्योजक भांडवलदारांच्या स्पर्धेत टिकाव धरू शकत नाहीत.त्यांचे व्यवसाय मोडकळीस येऊन शेवटी ते कामगार वर्गात समाविष्ट होतात. अश्या रीतीने समाजात केवळ भांडवलदार व कामगार हे दोनच वर्ग शिल्लक राहतात.म्हणून भांडवलदार विरुद्ध कामगार हा समाजातील पायाभूत संघर्ष ठरून,या संघर्षावरूनच समाजातील सर्व संघर्ष व राजकारणाचे स्वरूप ठरते.याच संघर्षात समाजात क्रांतिकारक बदल घडवून आणण्याचे सामर्थ्य असते असे मार्क्स म्हणतो. भांडवलदार विरुद्ध कामगार या संघर्षात कामगारांचा विजय निश्चित असतो असे मार्क्स म्हणतो म्हणून भांडवलशाहितच त्याच्या विनाशाची बीजे असतात असे मार्क्स म्हणने आहे .आणि म्हणून जगातील समस्त कामगारांना एकत्र येण्याचे आव्हान आपल्या कमुनिस्ट communist manifesto या ग्रंथात मार्क्स करतो.

टीका -----

मार्क्स च्या या सिद्धांतावर खालीलप्रमाणे टीका करण्यात येते.

1. समाजात केवळ दोनच वर्ग असतात असे जे मार्क्स म्हणरो ते अत्यंत चुकीचे आहे.वर्ग जाणिवेव्यतिरिक्त विविध हितसंबंधावर आधारित विविध हितसंबंधी गट समाजात असतात शिवाय मध्यम वर्गाच्या स्वरुपात एक तिसरा गट समाजात असतो. त्याकडे मार्क्स दुर्लक्ष करतो.
2. तसेच संघर्षात समाजात केवळ दोनच वर्ग राहतील ही मार्क्सची कल्पना देखील चुकीची आहे.इतर वर्ग कोणत्यातरी व विशेषत; कामगार वर्गात विलीन होतील असे मार्क्स ने म्हंटले आहे ,ते मार्क्स चे गृहीतक चुकीचे आहे .कारण मध्यम वर्ग नेहमीच आपले स्थान टिकवून ठेवतो .तो कधी कोणात सामील होत नाही.
3. मार्क्स ने वर्ग संघर्षाची कल्पना मांडून दोन वर्गामध्ये द्वेषभावना निर्माण केली आहे.जी समाज विकासासाठी अतिशय घटक आहे.समाजाचा विकास संघर्षातून नव्हे तर सहकार्यातून होतो हे मार्क्स सपशेल विसरला आहे.
4. मार्क्स ने संघर्ष शोषक व शोषित या दोन वर्गात होतो असे जे म्हंटले आहे ते पूर्णतः बरोबर नाही विशेषतः भांडवलशाहित भांडवलदार विरुद्ध कामगार परंतु बर्‍याचदा एकाच वर्गाच्या अंतर्गत निरनिराळ्या गटात स्पर्धा आणि संघर्ष होतात याकडे मार्क्स दुर्लक्ष करतो.
5. भांडवलदार दिवसेंदिवस अधिक धनवान व कामगार दिवसेंदिवस अधिक निर्धन होत जातील ,हे मार्क्स चे भाकीत खोटे ठरले आहे.
6. वर्ग संघर्षाचा सिद्धांत माडतांना मार्क्स एक गोष्ट विसरतो की नवीन निर्माण परिस्थितीनुसार भांडवलदार ही परिस्थिति बदलू शकतील.
7. वर्ग संघर्षात राज्य नष्ट होईल ही मार्क्स ची कल्पना देखील चुकीची आहे कारण रशिया, चीन मध्ये साम्यवादी क्रांतिंनंतर राज्य नष्ट झाले नाही तर ते अधिक शक्तीशाली बनताना दिसत आहे.
8. वर्ग संघर्षात कामगारांचा विजय होऊन भांडवलदार वर्ग नष्ट होईल हा मार्क्स चा दावा फोल ठरला आहे.उद्योगप्रधान देशात साम्यवादी क्रांति होण्याएवजी रशिया,चीनसारख्या कृषिप्रधान देशात क्रांति झालेली दिसून येते.
9. लास्की च्या मते ,भांडवलशाही नष्ट केल्यानंतर साम्यवादाएवजी अराजकताच निर्माण होईल,आणि त्यातून साम्यवादाला विसंगत असणारी हुकुमशाही अस्तीत्वात येईल.

वरील प्रमाणे मार्क्स च्या वर्ग संघर्षाच्या सिद्धांतावर टीका होत असली तरी ,या सिद्धांताने भांडवलदार व श्रमिक यांच्या वृतीत बराच बदल झाला ही गोष्ट नाकारता येत नाही. भांडवलदार साम्यवादाच्या भीतीने श्रमिककांकडे लक्ष देऊ लागले. व कामगारांना देखील या सिद्धांतामुळे प्रेरणा मिळाली .

-----------------------------------------------------------------------------------------